Fuglesangen (Trondheim)

Fuglesangen er en tidligere veit i Midtbyen i Trondheim som gikk vestover fra St. Jørgensveita og fulgte dagens veiteløp gjennom Munkhaugveita, over Torvet og frem til Bersvendveita.

Veita er nevnt for første gang i manntallet i 1674. Navnet kan stamme enten av et familienavn eller mest sannsynlig fra en bygård. Fuglesangen var navnet på to bygårder i byen, og disse lå i henholdsvis Kongens gate 9 (Swensson-gården) og ved Munkegata 19. Sistnevnte bygård var eid av Anders Olsen Skredder i perioden 1683–1705 og han gikk under kallenavnet Fuglesangen. 

Veita forsvant som enhetlig veit ved reguleringer etter bybrannen i 1681 og eneste gjenværende spor etter denne er gjennom veiteløpet til Munkhaugveita.

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Tidligere veier i Trondheim
Midtbyen (Trondheim)‎